Павышэнню самаацэнкі, упэўненасці ў сабе садзейнічае практыкаванне “Я — храбры леў”. Удзельнікі па камандзе вядучага сціскаюцца ў камячок, нібы маленькае львяня, якое баіцца начных гукаў. Потым робяць глыбокія ўдыхі і выдыхі. З кожным удыхам упускаюць сілу, з кожным выдыхам выдыхаюць страх, паступова выпростваючыся. У канцы практыкавання выпростваюць плечы, расстаўляюць ногі на шырыні плячэй (прымаюць позу ўпэўненага чалавека) і гучна прамаўляюць: “Я — храбры леў”.